ลุ้นเทคนิคเคิลรีบาวน์ตามภูมิภาค
นักวิเคราะห์ฯคาดตลาดหุ้นไทยเช้านี้มีลุ้นเกิดเทคนิคเคิลรีบาวน์แนวเดียวกับตลาดภูมิภาค หลังลงแรงในช่วง 1-2 วันที่ผ่านมา แให้แนวรับ 1,120 จุด แนวต้าน 1,136 และ 1,150 จุด
4 ส.ค. 2554

นักวิเคราะห์ฯคาดตลาดหุ้นไทยเช้านี้มีลุ้นเกิดเทคนิคเคิลรีบาวน์แนวเดียวกับตลาดภูมิภาค หลังลงแรงในช่วง 1-2 วันที่ผ่านมา แให้แนวรับ 1,120 จุด แนวต้าน 1,136 และ 1,150 จุด
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้น่าจะมีการเทคนิคเคิลรีบาวน์ในทิศทางเดียวกับตลาดหุ้นอื่นในภูมิภาคเอเชีย หลังปรับตัวลงค่อนข้างแรงในช่วง 1-2 วันที่ผ่านมา ถ้าพิจารณาจากปัจจัยในประเทศขณะนี้ถือว่าค่อนข้างนิ่ง ไม่ว่าจะเป็นเรื่องการเมือง ผลประกอบการและการจ่ายปันผลของบริษัทจดทะเบียนก็ยังดีอยู่ เม็ดเงินลงทุนต่างชาติยังมีแนวโน้มไหลเข้า น่าจะเป็นปัจจัยหนุนให้ตลาดฯรีบาวน์ขึ้นมาได้        ขณะที่ความกังวลเรื่องภาวะเศรษฐกิจโลกชะลอตัว รวมถึงปัญหาหนี้สินในยุโรปที่ขณะนี้เริ่มขยายตัวไปในอิตาลี ก็ถือเป็นปัจจัยความเสี่ยงที่ตลาดรับรู้ในระดับหนึ่งแล้ว แต่ก็ต้องรอติดตามดูว่าจะประเด็นใหม่เข้ามาเพิ่มเติมหรือไม่   พร้อมให้แนวรับ 1,120 จุด แนวต้าน 1,136 และ 1,150 จุด